Касьцёл Сьвятой Альжбэты (Браціслава)

Касьцё́л сьвято́й Альжбэ́ты (па-славацку: Kostol svätej Alžbety, па-вугорску: Szent Erzsébet templom) альбо проста Блакітны касьцёл (славац. Modrý kostolík, вуг. Kék templom) — вугорскі мадэрнісцкі каталіцкі храм, разьмешчаны ва ўсходняй частцы Старога места Браціславы (Славаччына). Узьведзены ў 1909—1913 роках паводле праекту будапэшцкага архітэктара Ёдзёна Лехнэра. Пасьвечаны ў гонар Лізаветы Вугорскай, дачкі Андраша II, які гадаваўся ў Прэсбурскім замку. Касьцёл меў стаць ейным сымбалічным маўзалеем. Мянушка «Блакітны касьцёл» паходзіць ад колеру ейнага фасаду, мазаікаў, маёлікаў і глязураванага даху. Вонкавыя спасылкі Касьцёл Сьвятой Альжбэты (Браціслава) — сховішча мультымэдыйных матэрыялаў